Lqayed Yusef $ur-s tlata takniwin. Walakin, wissen, εni llant ula d takniwin yettemêamalen, ttem$avent, ttemqadaôent, ad yini bnadem axir n tyessetmatin. Deg-sent ala taneggarut i d-yu$ lqayed i as-d-yurwen: tesεa-as-d aqcic, Σisa, yetta$ lêal d ileméi di lweqtnni i $ef yewwev Sseεdi d afellaê. Da$ netta, imi yiwen uqcic kan ay sεant nutenti di tlata, akken qqarent s unecôeê, yevêu-d ulac wi llan am Σisa, yewwi weêd-s amur n tasa, lêanna, d ubuddu-agi n tlata tyemmatin. Ma d Sseεdi, zi$enni, maççi ala di ûûifa kan i yelha. Asmi yufa i wul-is imdanen i deg ur yelli dd$el, ur asen-yettbuddu ara cceô, xas ur ten-criken ara idammen, yesban-d ula d ûûfa n llxaîer-is ama di llhedra, ama di lxudma. Walakin, lqayed yettêadar-it: yessdukkul-it kan netta d ifellaêen $ef tiî n medden; di syen akin, yu$al yeêseb-it am uεeggal gar lwacul-is.